
Riigihanke „Tuletõkkeuksed koos paigaldusega“ (121304) 

avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse (NLV) 29.10.2010.a korraldusega nr 1348-k kinnitati riigihanke „Tuletõkke-uksed koos paigaldusega“ hankedokumendid (HD) ning tehti Narva Linnavalitsuse Linnavara- ja Majandusametile (LVMA) ülesandeks viia läbi avatud hankemenetlus. LVMA avaldas 01.11.2010.a. riiklikus riigihangete registris hanketeate viitenumbriga 121304. 

19.11.2010.a. avas NLV 29.12.2005.a korraldusega nr 1400-k moodustatud riigihanke konkursi-komisjon tähtaegselt laekunud pakkumustega ümbrikud ning kontrollis esitatud pakkumuste vastavust HD-s näidatud pakkumuse struktuurile ja dokumentide loetelule. Hankekomisjoni 06.12.2010.a koosolekul toimus pakkujate kvalifitseerimine, pakkumuste vastavaks tunnistamine ja eduka pakkumuse väljaselgitamine. 
Lähtudes eeltoodust ning juhindudes NLV 08.03.2006.a määruse nr 298 „Riigihangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linna-valitsusele (võitja) kinnitamiseks.
2. Õiguslikud alused

Narva Linnavalitsuse 08.03.2006.a määruse nr 298 „Riigihangete läbiviimise reglement” (edaspidi Reglement) § 10 p-de 1-3 kohaselt pärast konkursipakkumistega pakendite avamist riigihanke konkursikomisjon kvalifitseerib pakkujad, võrdleb ja hindab pakkumisi ning teeb otsuse eduka pakkumise kohta. Reglemendi § 16 p-st 1 tulenevalt kinnitab hankemenetluse tulemused Narva Linnavalitsus. 
3. Otsus
Kinnitada riigihanke « Tuletõkkeuksed koos paigaldusega» (viitenumber: 121304) avatud hanke-menetluse tulemused, vastavalt juurdelisatud riigihankekomisjoni protokollidele, ning tunnistada võitjaks Aktsiaselts VANT (reg 10157719) pakkumuse maksumusega 1 662 432,00 krooni.
4. Rakendussätted

4.1. Käesolev korraldus jõustub seaduses sätestatud korras.
4.2. Riigihanke eest vastutaval isikul teavitada hankija otsusest pakkujaid.
4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

